Prienų rajono savivaldybės tarybai

SPRENDIMO „DĖL NEKILNOJAMOJO TURTO PIRKIMO“

PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Privataus turto pirkimas Prienų rajono savivaldybės socialinio būsto poreikiams tenkinti.

Siūlomos teisinio reguliavimo nuostatos:

Sprendimo projektas parengtas, vadovaujantis Lietuvos Respublikos vietos savivaldos įstatymo 15 straipsnio 2 dalies 19 punktu, kuris nustato, kad išimtinė savivaldybės tarybos kompetencija sprendimų dėl disponavimo savivaldybei nuosavybės teise priklausančiu turtu priėmimas; Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, kuris nustato, kad vienas iš savivaldybės turto įgijimo būdų yra pagal sandorius; Lietuvos Respublikos viešųjų pirkimų įstatymo 6 straipsnio 1 punktu, kuris nustato, kad Įstatymo reikalavimai netaikomi žemės, esamų pastatų ar kitų nekilnojamųjų daiktų, kaip jie apibrėžiami Lietuvos Respublikos civilinio kodekso 1.98 straipsnio 2 dalyje, įsigijimui arba nuomai bet kokiomis finansinėmis priemonėmis ar teisių į šiuos daiktus įsigijimui, šių pirkimų tvarką nustato Lietuvos Respublikos Vyriausybė.

Laukiami rezultatai:

Priėmus sprendimo projektą, planuojamas įsigyti nekilnojamasis turtas bus įrašytas į Prienų rajono savivaldybės socialinio būsto fondą ir naudojamas teisę į socialinio būsto nuomą turinčioms šeimoms aprūpinti būstu.

Lėšų poreikis ir šaltiniai:

Nekilnojamasis turtas bus įsigytas iš Prienų rajono savivaldybės biudžeto lėšų. Pirkimo kaina nustatoma derybų būdu, siekiant ekonomiškai naudingiausio rezultato, neviršijant rinkos vertės, nustatytos atlikus turto vertinimą Lietuvos Respublikos turto ir verslo vertinimo pagrindų įstatymo nustatyta tvarka.

Kiti sprendimui priimti reikalingi pagrindimai, skaičiavimai ar paaiškinimai.

Planuojami įsigyti dviejų kambarių butai bus naudojami Prienų rajono savivaldybės socialinio būsto fondo plėtrai.

Šiuo metu Prienų rajono savivaldybėje Socialinės paramos šeimai informacinėje sistemoje sudarytame Asmenų ir šeimų, turinčių teisę į paramą būstui išsinuomoti, sąraše 144 šeimos (asmenys), iš kurių – 31 jauna šeima su nepilnamečiais vaikais, kurioms nustatyta nuolatinė globa, ir bendroji grupė, kurią sudaro 68 asmenys / šeimos, kuriose tėvas arba motina vieni augina vaikus, kuriems nustatyta nuolatinė globa.

Prienų rajono savivaldybės administracija planuoja pirkti nekilnojamąjį turtą, esantį adresu Girininkijos g. 1, Šilavoto k., Šilavoto sen., Prienų r. sav. ir adresu Mokyklos g. 2, Naujosios Ūtos k., Naujosios Ūtos sen., Prienų r. sav., ir taip gyvenamuoju būstu aprūpinti dvi šeimas, auginančias vaiką ir (ar) vaikų, kuriems nustatyta nuolatinė globa.

Nekilnojamojo turto pirkimas bus vykdomas, vadovaujantis Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu

Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“.

Lyginamasis variantas:

Nėra.

Pridedama:

Prienų rajono savivaldybės administracijos direktoriaus 2024 m. gruodžio 23 d. įsakymas Nr. A3-911 „Dėl nekilnojamojo turto, esančio Girininkijos g. 1, Šilavoto k., Šilavoto sen., Prienų r. sav. ir Mokyklos g. 2, Naujosios Ūtos k., Naujosios Ūtos sen., Prienų r. sav., pirkimo ekonominio ir socialinio pagrindimo patvirtinimo“.

Skyriaus vedėjas	Tomas Žvirblys

Džiuljeta Čepeliauskienė, tel. +370 319 61 173, el. p. dziuljeta.cepeliauskiene@prienai.lt